|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

05 август 2024

**А1 придоби правата за Lega Serie A за следващите три сезона**

* Lega Serie A се утвърди като едно от най-гледаните национални футболни първенства
* Новият сезон в Serie A започва на 17 август, като зрителите ще могат да проследят всичко най-интересно в каналите на MAX Sport

А1 си осигури правата да продължи излъчването на Lega Serie A и в следващите три сезона до 2026-2027 г. Lega Serie A е важен елемент в портфолиото на MAX Sport през последните шест сезона, като се превърна в едно от най-гледаните футболни първенства не само в България, но и по целия свят. Калчото се нарежда сред трите най-силни първенства в Европа, което допринася за широката му популярност и у нас.

Симеон Донев, старши директор „Маркетинг“ в А1 България, коментира: „В А1 винаги сме се стремили да предложим на нашите клиенти съдържание с най-високо качество. Придобиването на тези права за MAX Sport за още три сезона гарантира, че едно от водещите европейски първенства ще остане достъпно за феновете в България. Италианският футбол е изключително популярен в страната и очакваме, че интересът към него ще продължи да расте.“

Новият сезон на Serie A започва на 17 август с шампионите от 2024 г. Интер Милано, които ще гостуват на Дженоа. Забележително е, че през предстоящата кампания няма да има зимна пауза. Последният кръг на първенството ще се проведе на 25 май 2025 г.

Новият сезон на Serie A обещава ожесточена битка за титлата и челните позиции с разнообразие от популярни световни отбори и лица, включително новите участници Парма, Комо и Венеция. Комо се завръща в елита след 21-годишно отсъствие.

Към момента в богатото портфолио на А1 се включват правата за още много интересни първенства и турнири от света на спорта. От футбола зрителите могат да гледат още мачовете от UEFA Champions League, испанската LaLiga, Купата на Франция, Купата на Турция и други. Понастоящем спортните канали на А1 излъчват и всички най-интересни тенис турнири на ATP, баскетболното първенство на България (НБЛ), баскетболната Евролига, волейболната Лига на нациите, лекоатлетическата Диамантена лига, хокейната NHL, феновете на моторните спортове се радват на MotoGP, WRC, NASCAR, а тези на бойните – на UFC.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*